CELEX: 32010D0219
Language: hu
Date: 2010-04-16 00:00:00
Title: 2010/219/: A Bizottság határozata ( 2010. április 16.) az Indonéziából importált, emberi fogyasztásra szánt halászati termékekre vonatkozó különleges feltételekről szóló 2006/236/EK határozat hatályon kívül helyezéséről (az értesítés a C(2010) 2354. számú dokumentummal történt) (EGT-vonatkozású szöveg)

17.4.2010   
            
            
               HU
            
            
               Az Európai Unió Hivatalos Lapja
            
            
               L 97/16
            
         A BIZOTTSÁG HATÁROZATA
   (2010. április 16.)
   az Indonéziából importált, emberi fogyasztásra szánt halászati termékekre vonatkozó különleges feltételekről szóló 2006/236/EK határozat hatályon kívül helyezéséről
   (az értesítés a C(2010) 2354. számú dokumentummal történt)
   (EGT-vonatkozású szöveg)
   (2010/219/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (2) és különösen annak 53. cikke (1) bekezdésének b) pontjára,
   mivel:
   
               (1)
            
            
               Az Indonéziából importált, emberi fogyasztásra szánt halászati termékekre vonatkozó különleges feltételekről szóló, 2006. március 21-i 2006/236/EK bizottsági határozatot (3) annak következtében fogadták el, hogy az Európai Bizottság indonéziai ellenőrző látogatásai során számos hiányosságra derült fény a halászati termékek higiénikus kezelését illetően.
            
         
               (2)
            
            
               A 2006/236/EK határozatot módosította a 2008/660/EK bizottsági határozat (4), amely megszüntette azt a követelményt, hogy az Indonéziából származó halászati termékeket meg kelljen vizsgálni a hisztamin és a nehézfémek akvakultúra-termékekben való jelenlétének szempontjából is.
            
         
               (3)
            
            
               A 2006/236/EK határozat úgy rendelkezik, hogy a tagállamok biztosítják, hogy az akvakultúra-termékek kivételével minden Indonéziából importált halászatitermék-szállítmányon elvégezzék a szükséges vizsgálatokat, és meggyőződjenek arról, hogy az érintett termékekben előforduló nehézfémek szintje nem halad meg bizonyos határértékeket.
            
         
               (4)
            
            
               A 2006/236/EK határozat azt is előírja, hogy azt az illetékes indonéziai hatóságok által nyújtott garanciák, valamint a tagállamok által elvégzett vizsgálatok eredményei alapján felül kell vizsgálni.
            
         
               (5)
            
            
               A tagállamok által az Indonéziából importált halászati termékeken a nehézfémek tekintetében elvégzett vizsgálatok eredményei kedvezőek. Ezen túlmenően Indonézia mostanra ellátta a Bizottságot a megfelelő garanciákkal. Ezért nincs szükség arra, hogy a halászati termékek minden egyes termékében megvizsgálják a nehézfémek előfordulását.
            
         
               (6)
            
            
               A 2006/236/EK határozatot tehát ennek megfelelően hatályon kívül kell helyezni.
            
         
               (7)
            
            
               Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/236/EK határozat hatályát veszti.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. április 16-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 24., 1998.1.30., 9. o.
   
      (2)  HL L 31., 2002.2.1., 1. o.
   
      (3)  HL L 83., 2006.3.22., 16. o.
   
      (4)  HL L 215., 2008.8.12., 6. o.